《补蜀汉铙歌十二首 其五 定两川》
明代·胡应麟

定两川，皇图赫赫帝业安。成都破竹万姓欢。壶浆夹道食以箪。

西指定军夺前山。夏侯来争馘斩渊。馘斩渊，众大崩，合也弃马亡心魂。

操慑首鼠抱头奔。抱头奔，两川一顺，天应人即。皇帝位新万国。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。